ddrg/super_eurlex huggingface dataset:
(8)

Kogemused komisjoni määruse (EMÜ) nr 3600/92 (5) raames hinnatud toimeainete kandmisega direktiivi 91/414/EMÜ I lisasse näitavad, et võib tekkida raskusi kehtiva loa omaniku kohustuste tõlgendamisel seoses andmetele juurdepääsuga. Et neid edaspidi vältida, on vaja täpsustada liikmesriikide kohustused, eelkõige kohustus kontrollida, et loaomanik võimaldaks juurdepääsu toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa valdajatele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.
(3)

Kui tooted on turule lastud enne asjaomaste KTKde avaldamist, loetakse tüüp kinnitatuks ja tingimusel, et tootja tõendab, et katsetuste ja kontrollimiste alusel sobivad need koostalitluse komponendid kasutamiseks võrreldavates tingimustes ning need vastavad käesolevale KTKle, ei ole tarvis läbi teha EÜ tüübikinnituse kontrolli (moodul CB). Sel juhul jäävad need hindamistulemused uue rakenduse puhul kehtima. Kui ei ole võimalik tõendada, et lahendus on varem saanud positiivse hinnangu, hinnatakse pärast käesoleva KTK avaldamist ELi turule lastud koostalitluse komponentide vastavust.
b)

minimaalne kaugus riströöpa südamiku töötava serva ja kontrarööpa pea töötava serva vahel lihtriströöbaste puhul on 1 472 mm. Seda väärtust mõõdetakse 14 mm veerepinnast allpool teoreetilisel suunajoonel punktis, mis joonise 2 kohaselt asub teoreetilisel abijoonel riströöpa südamiku otsast (RP) vajalikul kaugusel. Seda väärtust võib punktitaandusega ristmete puhul vähendada. Sel juhul peab taristuettevõtja näitama, et see punktitaandus on küllaldane, et tagada, et ratas ei puuduta riströöpa südamiku otsa (RP);
(1)

Direktiivides 98/70/EÜ ja 2009/28/EÜ on sätestatud, et biokütuseid ja vedelaid biokütuseid võib arvesse võtta üksnes püstitatud eesmärkide saavutamiseks ning ettevõtjad võivad saada riigi toetust üksnes siis, kui nad järgivad kõnealustes direktiivides sätestatud säästlikkuse kriteeriume. Selle korra kohaselt ei või biokütuseid ja vedelaid biokütuseid eesmärkide saavutamisel arvesse võtta või saada riigi toetust, kui need kütused on valmistatud toorainest, mis on saadud maa-alalt, mis jaanuaris 2008 või pärast seda oli suure bioloogilise mitmekesisusega maa-ala, välja arvatud mitteloodusliku suure bioloogilise mitmekesisusega rohumaa puhul, kui on tõendatud, et tooraine koristamine on vajalik rohumaa seisundi säilimiseks.
(2)

Katsed on näidanud, et ühtlustatud standardiga EN 14342 hõlmatud puidust põrandakatetel on stabiilne ja prognoositav tuletundlikkustoimivus, kui nad vastavad teatud tingimustele puidu tiheduse, põrandakatte paksuse ja toote lõppkasutuse osas.
(2)

Katsetest on selgunud, et nendel toodetel on stabiilne ja prognoositav tulekaitsevõime, kui neid kasutatakse seina- ja laekattematerjalina, tingimusel et tooted vastavad teatud nõuetele puidu tiheduse ja paneelide, tahveldise ja vooderdise paksuse osas.
(4)

Võttes arvesse määruse (EL) nr 1308/2013 VIII lisa I osas esitatud eesmärki takistada ja piirata veini rikastamist ja arvestades, et kõnealuse lisa A jao punktis 3 on tegemist erakorralise erandiga, tuleks anda luba suurendada veini rikastamise piirmäärasid ainult sellistes viinamarjakasvatuspiirkondades või nende osades, kus valitsesid eriti ebasoodsad ilmastikutingimused. Seetõttu tuleks Belgias anda luba üksnes Valloonia piirkonnale, mis on selliste ilmastikutingimuste tõttu kannatada saanud. Saksamaal tuleks anda luba üksnes veinile, mis on valmistatud viinamarjasortidest „Blauer Spätburgunder”, „Schwarzriesling”, „Blauer Gutedel”, „Weißer Gutedel” ja „Blauer Trollinger”, mis said selliste ilmastikutingimuste tõttu kannatada Badeni piirkonnas; veinile kõikidest punastest viinamarjasortidest, mis said selliste ilmastikutingimuste tõttu kannatada Hessische Bergstraße ja Rheingau piirkonnas; veinile järgmistest valgetest viinamarjasortidest „Bacchus”, „Blauer Silvaner”, „Cabernet Blanc”, „Grüner Silvaner”, „Johanniter”, „Müller-Thurgau”, „Ruländer”, „Sauvignon Blanc”, „Scheurebe”, „Weißer Elbling”, „Weißer Gutedel”, „Weißer Riesling” ja „Weißer Burgunder”, mis said selliste ilmastikutingimuste tõttu kannata Saale-Unstruti piirkonna osades; veinile viinamarjasordist „Blauer Trollinger”, mis sai selliste ilmastikutingimuste tõttu kannata Württembergi veinipiirkonnas; veinile viinamarjasortidest „Phoenix”, „Müller-Thurgau”, „Elbling” ja „Regent”, mis said selliste ilmastikutingimuste tõttu kannata Mecklenburger Landweini piirkonnas; ning veinile kõikidest viinamarjasortidest, mis said selliste ilmastikutingimuste tõttu kannata Ahri, Mittelrheini, Nahe, Pfalzi ja Rheinhesseni veinipiirkonnas, samuti osaliselt Moseli piirkonnas. Prantsusmaal tuleks anda luba üksnes Aude'i ja Hérault' departemangu nendele vähestele kommuunidele, mis selliste ilmastikutingimuste tõttu kannatada said. Itaalias, tuleks anda luba üksnes Veneto, Friuli-Venezia Giulia, Trento autonoomse provintsi ja Bolzano autonoomse provintsi, Lombardia, Piemonte, Emilia Romagna, Toscana, Abruzzo ja Puglia maakondadele ning Umbria ja Lazio maakondades asuvatele kaitstud päritolunimetusega „Orvieto” hõlmatud piirkondadele, mis selliste ilmastikutingimuste all kannatasid.
(5)

Et märkimisväärsest hinnalangusest põhjustatud turuhäirele tõhusalt reageerida, on asjakohane toetada Balti riike ühekordse rahastamispaketiga, et aidata piimatootjaid, keda Venemaa impordikeeld tõsiselt mõjutab ning kellel on praeguses erakorralises olukorras likviidsusprobleeme.
(4)

Venemaa impordikeelu tõttu on Soome piima ja piimatoodete sektori järjepidevus ohustatud, sest Soome piimasektor on investeerinud kõrge lisandväärtusega piimatoodetesse, mis on kohandatud Vene turu maitsele ja vajadustele. Vene turu jaoks valmistatud piimatooted tuleb hajutada Soome jaeturul alandatud hindadega. Soome piimasektor vajab aega, et otsida uusi turustusvõimalusi või kohandada tootmist uutele toodetele, mille järele oleks vajadust. Ainuüksi avalikust sekkumisest ja eraladustamisest kõnealuse probleemiga tegelemiseks ei piisa.
(6)

Selleks et liidu laevad saaksid kalapüügitegevust jätkata, on protokolli artikliga 15 ette nähtud, et kumbki lepinguosaline võib protokolli kohaldada ajutiselt alates selle allkirjastamise kuupäevast ja kõige varem alates 1. jaanuarist 2015.
(2)

Määruse (EL) nr 508/2014 artikli 22 lõikes 2 on sätestatud, et muudatusettepanekute esitamise ja heakskiitmise menetlusi ja ajakavasid lihtsustatakse järgmistel juhtudel: a) rakenduskavade muutmine rahaliste vahendite ülekandmiseks liidu prioriteetide vahel, tingimusel et ülekantud rahalised vahendid ei ületa 10 % asjaomasele liidu prioriteedile eraldatud summast; b) rakenduskavade muutmine meetmete või asjakohaste toiminguliikide ning seonduva teabe ja näitajate kasutuselevõtmise või tühistamise osas; c) rakenduskavade muutmine meetmete kirjelduse, sealhulgas rahastamiskõlblikkuse tingimuste osas; d) rakenduskavade muutmine seoses muudatustega õigusnormide täitmise tagamise ja kontrollipoliitikaga seotud liidu prioriteetides. Rakenduskavade sedalaadi muudatused ei tohiks mõjutada kava üldist tegevusloogikat, valitud liidu prioriteete ja konkreetsete eesmärkide täitmist, samuti saavutatavaid tulemusi, ning nende muudatuste puhul ei tohiks tekkida mingit kahtlust selles, kas need vastavad kehtivatele eeskirjadele ja tavadele.
(1)

Selleks et vältida häireid liidu turul suhkrusektoris pärast Horvaatia ühinemist Euroopa Liiduga 1. juulil 2013, on rakendusmääruse (EL) nr 170/2013 II peatüki 2. jaos sätestatud eeskirjad, milles käsitletakse suhkru kui sellise või töödeldud toodetes oleva suhkru, isoglükoosi ja fruktoosi selliste koguste kindlaksmääramist ja kõrvaldamist, mis ületavad 1. juulil 2013 tavapäraseks loetud säilitusvaru (edaspidi „ülemäärased kogused”). Eelkõige on rakendusmääruse (EL) nr 170/2013 artiklis 9 sätestatud, et kõnealused suhkru kui sellise või isoglükoosi ülemäärased kogused tuleb turult kõrvaldada Horvaatia kulul.
b)

Lepingud, mis käsitlevad energia hulgimüügitooteid, mis hõlmavad elektrienergia või maagaasi transportimist Euroopa Liidu piires: i) lepingud elektrienergia või maagaasi transportimiseks Euroopa Liidus kahe või enama asukoha või pakkumispiirkonna vahel, kui sellise lepingu on sõlminud põhivõrguettevõtja või ülekandesüsteemi haldur või see on tema nimel sõlmitud esmase otsese võimsuse jaotamise tulemusel ja selles on täpsustatud füüsilise võimsuse või rahalise suutlikkuse õigused ja kohustused; ii) lepingud elektrienergia või maagaasi transportimiseks Euroopa Liidus kahe või enama asukoha või pakkumispiirkonna vahel, kui selline leping on sõlmitud turuosaliste vahel järelturul ja selles on täpsustatud füüsilise võimsuse või rahalise suutlikkuse õigused ja kohustused, kaasa arvatud lepingute edasimüük ja üleandmine; iii) optsioonid, futuurid, vahetuslepingud ja muud tuletisinstrumendid, mis on seotud Euroopa Liidus elektrienergia või maagaasi transportimise lepingutega.
(139)

See langus ei ole seotud üksnes kõnealuse äriühingu olukorraga, vaid süsteemsete muutustega India subsideerimiskavades. Käesoleva määruse C osa kohaselt hülgas India valitsus mõned kavadest ning suuremat osa ülejäänutest piirati äriühingute kasumlikkuse seisukohast. Vaid ühe konkreetse vaatlusaluse kava, nimelt DD-kava puhul leevendati kõlblikkuskriteeriume ja lihtsustati haldusmenetlusi. Seetõttu valis Kokan viivitamatult kõnealuse kava. DD-kava kasutamine välistab aga enamiku ülejäänud kavade (EOU-kava, eellubade kava, FP-kava, DFIA-kava ja FM-kava) kasutamise. Vaatlusaluse toote puhul on DD-kavas selgelt määratud maksimaalne subsideerimistase — läbivaatamisega seotud uurimisperioodil moodustas see 4 % FOB ekspordiväärtusest ja hiljem langetati seda 3 protsendini. Subsideerimistaseme piiramisest hoolimata võib eeldada, et ülejäänud tootjad valivad või on juba valinud kõnealuse kava selle vähese halduskoormuse tõttu.
(6)

Selleks et olla valmis olukorraks, mil hinnad veelgi langevad ning turuhäired süvenevad, on oluline, et riiklik sekkumine on kättesaadav ka pärast 31. detsembrit 2014.
g)

Organisatsioon kehtestab korra, tagamaks et tema käes olevaid tehnilisi normdokumente hoitakse ajakohastena. Kui tehnilisi normdokumente kontrollib või esitab käitaja/klient, peab organisatsioonil olema võimalik tõendada, et tal on kas käitaja või kliendi kirjalik kinnitus selle kohta, et kõik tehnilised normdokumendid on ajakohased, või töökäsud, millele on märgitud kasutatavate tehniliste normdokumentide muudatuste seis, või tal on võimalik tõendada, et see muudatuste seis on märgitud käitaja/kliendi tehniliste normdokumentide muudatuste loetelus.
(3)

Selleks et tagada stabiliseerimis- ja assotsieerimislepingu rakendamiseks ühetaolised tingimused, tuleks komisjonile anda rakendamisvolitused. Kõnealuseid volitusi tuleks kasutada vastavalt Euroopa Parlamendi ja nõukogu määrusele (EL) nr 182/2011 (3). Arvestades, et rakendusaktid moodustavad osa üldisest kaubanduspoliitikast, tuleks nende vastuvõtmiseks põhimõtteliselt kasutada kontrollimenetlust. Kui stabiliseerimis- ja assotsieerimislepinguga on ette nähtud võimalus erakorralistel ja otsustava tähtsusega asjaolude esinemisel viivitamata kohaldada olukorra lahendamiseks meetmeid, tuleks komisjonil sellised rakendusaktid kohe vastu võtta. Nõuetekohaselt põhjendatud juhtudel, mis on seotud põllumajandus- ja kalandustooteid käsitlevate meetmetega, kui tungiv kiireloomulisus seda nõuab, peaks komisjon võtma vastu viivitamata kohaldatavad rakendusaktid.
(3)

Assotsieerimislepingu artiklis 2 on sätestatud, et nimetatud lepingu oluliseks osaks on demokraatlike põhimõtete, inimõiguste ja põhivabaduste austamine ning õigusriigi põhimõtte järgimine. Lisaks sätestatakse, et nimetatud lepingu oluliseks osaks on ka suveräänsuse, territoriaalse terviklikkuse, piiride puutumatuse ja sõltumatuse austamise põhimõtete järgimine ning võitlus massihävitusrelvade, nendega seotud materjali ja nende kandevahendite levikuga. Määruses (EL) nr 374/2014 sätestatud ühepoolsed soodustused peaksid samuti sõltuma sellest, kas Ukraina järgib samu põhimõtteid. Määruse (EL) nr 374/2014 kooskõlla viimiseks liidu praktika ning muude ELi kaubanduspoliitika vahenditega on otstarbekas luua võimalus soodustuste ajutiseks peatamiseks juhul, kui Ukraina ei suuda järgida inimõiguste, demokraatia ja õigusriigi põhimõtteid.
(12)

Mürahindamised peaksid tuginema objektiivsetele ja mõõdetavatele kriteeriumidele, mis on ühised kõigile liikmesriikidele, ning tuginema olemasolevale kättesaadavale teabele, näiteks direktiivi 2002/49/EÜ kohaldamise tulemusena saadavale teabele. Liikmesriigid peaksid tagama, et selline teave oleks usaldusväärne, et see on hangitud läbipaistval viisil ning on pädevatele asutustele ja sidusrühmadele kättesaadav. Pädevad asutused peaksid kehtestama vajalikud seirevahendid.
(9)

Käesolev määrus põhineb ka selle tunnustamisel, et väiketalunikel ja põllumajandustöötajatel on õigus inimväärsele sissetulekule ning ohutule ja tervislikule töökeskkonnale, mis on arengumaadele ja eriti vähim arenenud riikidele kaubandussoodustuste andmise üks põhieesmärk. Liidu eesmärk on määratleda ja viia ellu ühist poliitikat ja ühistegevusi, mis toetavad arengumaade säästvat majanduslikku, sotsiaalset ja ökoloogilist arengut, pidades peaeesmärgiks vaesuse kaotamist. Sellega seoses on väga tähtis ratifitseerida ja tulemuslikult rakendada peamised rahvusvahelised inimõiguste ja tööõiguste, keskkonnakaitse ning hea valitsemistava konventsioonid, iseäranis need, mis on sätestatud Euroopa Parlamendi ja nõukogu määruse (EL) nr 978/2012 (7) VIII lisas, et toetada edasiliikumist säästva arengu suunas, nagu seda kajastab ka sama määrusega kehtestatud ja täiendavaid tariifseid soodustusi pakkuv stimuleeriv erikord,
„CA – Kanada

CA-2.2

Ontario provintsi ala, mis on piiritletud järgmiselt: — alates punktist, kus maakonna tee nr 119 lõikub maakonna teega nr 64 ja 25. liiniga; — edasi mööda 25. liini põhja suunas kuni ristumiseni teega nr 68, sealt edasi ida poole mööda teed nr 68 kuni see ristub uuesti 25. liiniga ning edasi mööda 25. liini põhja suunas kuni teeni nr 74; — 25. liinilt edasi mööda teed nr 74 ida suunas kuni 31. liinini; — teelt nr 74 edasi mööda 31. liini põhja suunas kuni teeni nr 78; — 31. liinilt edasi mööda teed nr 78 ida suunas kuni 33. liinini; — teelt nr 78 edasi mööda 33. liini põhja suunas kuni teeni nr 84; — 33. liinilt edasi mööda teed nr 84 ida suunas kuni kiirteeni nr 59; — teelt nr 84 edasi mööda kiirteed nr 59 lõuna suunas kuni teeni nr 78; — kiirteelt nr 59 edasi mööda teed nr 78 ida suunas kuni 13. liinini; — teelt nr 78 edasi mööda 13. liini lõuna suunas kuni Oxford Road 17-ni; — 13. liinilt edasi mööda Oxford Road 17 ida suunas kuni Oxford Road 4-ni; — Oxford Road 17-lt edasi mööda Oxford Road 4 lõuna suunas kuni maakonna teeni nr 15; — Oxford Road 4-lt edasi mööda maakonna teed nr 15 ida suunas, üle kiirtee nr 401 kuni Middletown Line'ini; — maakonna teelt nr 15 edasi mööda Middletown Line'i lõuna suunas, üle kiirtee nr 403 kuni Old Stage Road'ini; — Middletown Line'ilt edasi mööda Old Stage Road'i lääne suunas kuni maakonna teeni nr 59; — Old Stage Road'ilt edasi mööda maakonna teed nr 59 lõuna suunas kuni Curries Road'ini; — maakonna teelt nr 59 edasi mööda Curries Road'i lääne suunas kuni Cedar Line'ini; — Curries Road'ilt edasi mööda Cedar Line'i lõuna suunas kuni Rivers Road'ini; — Cedar Line'ilt edasi mööda Rivers Road'i edela suunas kuni Foldens Line'ini; — Rivers Road'ilt edasi mööda Foldens Line'i loode suunas kuni Sweaburg Road'ini; — Foldens Line'ilt edasi mööda Sweaburg Road'i edela suunas kuni Harris Street'ini; — Sweaburg Road'ilt edasi mööda Harris Street'i loode suunas kuni kiirteeni nr 401; — Harris Street'ilt edasi mööda kiirteed nr 401 lääne suunas kuni Ingersoll Street'ini (maakonna tee nr 10); — kiirteelt nr 401 edasi mööda Ingersoll Street'i (maakonna tee nr 10) põhja suunas kuni maakonna teeni nr 119; — Ingersoll Street'ilt (maakonna tee nr 10) edasi mööda maakonna teed nr 119 kuni alguspunktini, kus maakonna tee nr 119 kohtub 25. liiniga.

WGM

VIII
—

järgmine deklaratsioon: „Mina, allakirjutanu, tõendan, et tehasesertifikaadiga hõlmatud, Euroopa Liitu ekspordiks müüdava suundorienteeritud struktuuriga elektrotehnilise lehtterase, millel on märgitud maksimaalne rauaskadu vattides kilogrammi kohta sagedusel 50 Hz ja magnetinduktsioonil 1,7 teslat, ning paksus millimeetrites, tootis (äriühingu nimi ja aadress) (TARICi lisakood) (asjaomases riigis). Kinnitan, et käesolevas tehasesertifikaadis esitatud teave on täielik ja õige.”
Komisjoni 28. juuli 2015. aasta delegeeritud määruse (EL) 2015/2446 (millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega) parandus

( Euroopa Liidu Teataja L 343, 29. detsember 2015 )

Leheküljel 1 pealkirjas

asendatakse

järgmisega:

Leheküljel 18 artikli 23 lõikes 2

asendatakse

järgmisega:

Leheküljel 28 artikli 47 lõike 1 punktis j

asendatakse

järgmisega:

Leheküljel 47 artikli 88 lõikes 1

asendatakse

„1. Toll võib jätta teatamata tollivõlast, mis on tekkinud tolliseadustiku artikli 79 või 82 täitmata jätmise tõttu, kui asjaomane impordi- või eksporditollimaksu summa on väiksem kui kümme eurot.“

järgmisega:

„1. Toll võib jätta teatamata tollivõlast, mis on tekkinud tolliseadustiku artiklites 79 või 82 osutatud rikkumiste tõttu, kui asjaomane impordi- või eksporditollimaksu summa on väiksem kui kümme eurot.“

Leheküljel 50 artikli 98 lõike 1 esimeses lauses

asendatakse

„1. Liikmesriik teatab asjaomasele isikule oma kavatsusest anda toimik üle komisjonile enne selle tegelikku üleandmist ja annab asjaomasele isikule 30 päeva aega allkirjastada kinnitus, mis tõendab, et ta on toimikut lugenud, ja kuhu on märgitud, et tal ei ole midagi lisada, või kus on loetletud kogu täiendav teave, mis tema arvates tuleks toimikusse lisada.“
Komisjoni 21. oktoobri 2014. aasta delegeeritud määruse (EL) 2015/63 (millega täiendatakse Euroopa Parlamendi ja nõukogu direktiivi 2014/59/EL seoses kriisilahendusrahastutesse tehtavate ex-ante-osamaksetega) parandus

( Euroopa Liidu Teataja L 11, 17. jaanuar 2015 )

Leheküljel 51 artikli 3 punktis 27

asendatakse

„„tugipank“– liikmesriigi, kesk- või piirkondliku valitsuse asutatud mis tahes ettevõtja või üksus, mis annab tugilaene konkurentsivabal mittetulunduslikul alusel, et edendada kõnealuse valitsuse avaliku poliitika eesmärke, tingimusel et sellel valitsusel on kohustus kaitsta ettevõtja või üksuse majandusbaasi ning säilitada selle majanduslik elujõulisus kogu eksisteerimisaja jooksul või et vähemalt 90 % tema algsest rahastamisest või tema antud tugilaenust garanteerib otseselt või kaudselt liikmesriigi keskvalitsus või piirkondlik valitsus;“
(2)

Oma iga-aastase edasiarendustöö käigus, mille eesmärk on standardite lihtsustamine ja selgemaks muutmine, avaldas Rahvusvaheliste Raamatupidamisstandardite Nõukogu (IASB) 12. detsembril 2013 rahvusvaheliste finantsaruandlusstandardite 2010.–2012. aasta tsükli iga-aastased edasiarendused (edaspidi „iga-aastased edasiarendused”). Iga-aastaste edasiarenduste eesmärk on käsitleda IASBs 2010. aastal alanud projektitsükli käigus arutlusele tulnud küsimusi seoses rahvusvahelistes finantsaruandlusstandardites (IFRSides) esinevate vastuolude või sõnastuse täpsustamisega, mis ei ole küll kiireloomulised, kuid on siiski olulised. Rahvusvahelise finantsaruandlusstandardi (IFRS) 8 ja rahvusvaheliste raamatupidamisstandardite (IAS) 16, 24 ja 38 muudatused on vastavate standardite täpsustused või parandused. IFRS 2 ja IFRS 3 muudatused hõlmavad kehtivate nõuete muudatusi või täiendavaid suuniseid nende nõuete rakendamise kohta.
93

Plaani ametlikes tingimustes sätestatud töötajate või kolmandate osapoolte sissemaksed vähendavad tööalase teenistuse kulutust (kui sissemaksed on seotud tööalase teenistusega) või mõjutavad kindlaksmääratud hüvitiste netokohustise (netovara) ümberhindamisi (kui sissemaksed ei ole seotud tööalase teenistusega). Tööalase teenistusega mitteseotud sissemaksed on näiteks sissemaksed, mida nõutakse plaani varade kahjudest või aktuaarsetest kahjumitest tuleneva puudujäägi vähendamiseks. Kui töötajate või kolmandate osapoolte sissemaksed on tööalase teenistusega seotud, vähendavad need tööalase teenistuse kulutust järgmiselt: (a) kui sissemaksete summa sõltub teenistuses oldud aastate arvust, määrab (majandus)üksus tööalase teenistuse perioodidele vastavad sissemaksed kindlaks, kasutades sama meetodit, mida lõike 70 kohaselt tuleb kasutada koguhüvitiste puhul (st plaanis rakendatavast sissemaksete määramise arvutusvalemist lähtuvalt või lineaarselt); (b) kui sissemaksete summa ei sõltu teenistuses oldud aastate arvust, võib (majandus)üksus kajastada need tööalase teenistuse kulutuse vähendamisena perioodil, mil asjaomast tööalast teenust osutatakse. Sissemaksed, mille summa ei sõltu teenistuses oldud aastate arvust, on näiteks need, mis moodustavad töötaja palgast kindla protsendi või mille summa on terveks teenistuse perioodiks fikseeritud või sõltub töötaja vanusest. Lõikes A1 sätestatakse asjakohane rakendusjuhis.
ET Euroopa Liidu Teataja L 4/1

KOMISJONI MÄÄRUS (EL) 2015/17,

23. detsember 2014,

millega Taani lipu all sõitvatel laevadel keelatakse hariliku molva püük IIIa püügipiirkonnas ning IIIb, IIIc ja IIId püügipiirkonna liidu vetes

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

(1) Nõukogu määrusega (EL) nr 43/2014 (2) on kehtestatud kvoodid 2014. aastaks.

(2) Komisjonile esitatud teabe kohaselt on käesoleva määruse lisas osutatud kalavaru püük samas lisas osutatud liikmesriigi lipu all sõitvate või selles liikmesriigis registreeritud laevade puhul ammendanud 2014. aastaks eraldatud kvoodi.

(3) Seepärast on vaja keelata nimetatud kalavaru püük,

ON VASTU VÕTNUD KÄESOLEVA MÄÄRUSE:

Artikkel 1

Kvoodi ammendumine

Käesoleva määruse lisas osutatud liikmesriigile 2014. aastaks samas lisas osutatud kalavaru püügiks eraldatud kvooti käsitatakse ammendatuna alates lisas sätestatud kuupäevast.

Artikkel 2

Keelud

Käesoleva määruse lisas osutatud liikmesriigi lipu all sõitvatel või selles liikmesriigis registreeritud laevadel on keelatud püüda samas lisas osutatud kalavaru alates lisas sätestatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.

Artikkel 3

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. detsember 2014 Komisjoni nimel presidendi eest merendus- ja kalandusasjade peadirektoraadi peadirektor Lowri EVANS

(1) ELT L 343, 22.12.2009, lk 1.

(2) Nõukogu määrus (EL) nr 43/2014, 20. jaanuar 2014, millega määratakse 2014. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu (ELT L 24, 28.1.2014, lk 1).